14.08.2019
Нанҳәамза 14 рзы Аҧсны Аҳәынҭқарра Ахада Рауль Ҳаџьымба Ахьӡ-Аҧша апарк аҟны 1992-1993 шш. Аҧсны Аџьынџьтәылатә еибашьраҟны иҭахаз аибашьцәа рбаҟа амҵан ашәҭ шьыҵәрақәа шьҭеиҵеит.
Ашәҭшьҭаҵара ацеремониа иалахәын иара убас Аҧсны Жәлар Реизара – Апарламент Аиҳабы Валери Кәарҷиа, Аҧсны иҟоу Урыстәылатәи Афедерациа Аҷыдалкаатәи Азинмчзмоуи Ацҳаражәҳәаҩ Алексеи Двинианин, Аҧыза-министр Валери Бганба, Ахада Иадминистрациа Анапхгаҩы Беслан Барцыц, Апарламент адепутатцәа, Аиҳабыра алахәцәа, аветерантәии ауаажәларратәи еиҿкаарақәа рнапхгаҩцәеи рылахәцәеи.